**Austin Carr**|  |
| Asmeniniai duomenys |
| **Pilnas vardas** | Austin George Carr |
| Gimimo data | 1948 m. kovo 10 d. (75 metai) |
| Gimimo vieta | Vašingtonas, JAV |
| Ūgis | 1,93 m |
| Svoris | 91 kg |
| Klubas |
| Dabar žaidžia | *baigęs karjerą* |
| **Numeris** | 22, 34 |
| **Pozicija** | Atakuojantis gynėjas |
| NBA naujokų birža |
| 1971 m. | 1 šaukimu,Klivlando „Cavaliers" |
| Profesionalūs klubai |
| 1971–198019801980–1981 | Klivlando „Cavaliers"Dalaso „Mavericks"Vašingtono „Bullets" |  |
|  |

**Ostinas Džordžas Karas** (angl. *Austin George Carr*, g. 1948 m. kovo 10 d.) – buvęs JAV krepšininkas. Universitete rungtyniavo Notr Damo „Fighting Irish" komandoje.

O. Karas pripažintas vienu geriausių Klivlando „Cavaliers" žaidėjų ir jo marškinėliai buvo įamžinti. Klivlando krepšinio fanai jį praminė „Mr. Cavalier". Jis dirba „Cavaliers" bendruomenės ryšių direktoriumi ir yra vienas komandos komentatorių.

Karjera universitete
--------------------

Po įspūdingos krepšinio karjeros vidurinėje mokykloje (surinko daugiau nei 2000 taškų) jis įstojo į Notr Damo universitetą. Trejus metus trukusią karjerą Notr Damo universitete baigė pelnydamas 2560 taškų (vidutiniškai rinko po 34,5 taško per rungtynes) ir išvykdamas užėmė penktą vietą visų laikų universitetinio krepšinio istorijoje. Karui priklauso NCAA turnyro daugiausiai taškų per vienerias rungtynes rekordas (61 taškas prieš Ohają 1970 m.), daugiausiai atkovotų kamuolių per vienerias rungtynes rekordas (25) ir daugiausiai metimų per vienerias rungtynes rekordas (44).

2008 m. ESPN pripažino Ostiną Karą 22-uoju geriausiu visų laikų universitetinio krepšinio krepšininku. 2010 m. „Bleacher Report" įvardijo jį kaip 21-ą geriausią visų laikų universitetinio krepšinio žaidėją.

Profesionali karjera
--------------------

1971 m. NBA naujokų biržoje Klivlando „Cavaliers" pasirinko jį pirmuoju šaukimu. Karą taip pat pirmuoju šaukimu pasirinko Virdžinijos „Squires" 1971 m. ABA naujokų biržoje, tačiau krepšininkas 1971 m. balandžio 5 d. pasirašė sutartį su Klivlando ekipa.

Pirmąjį Ostino Karo sezoną NBA apkartino kelios traumos, kurios apribojo jo galimybes. Grįžęs pradėjo demonstruoti įgūdžius, dėl kurių buvo pasirinktas pirmuoju NBA naujokų biržos šaukimu, ir buvo įtrauktas į 1972 m. pirmąją NBA simbolinę naujokų komandą. Pasibaigus pirmajam sezonui, žaidėjui buvo atlikta operacija, kad būtų pašalintos užsitęsusios potrauminės problemos.

Prieš 1972–73 m. sezono pradžią į komandą atvykus Lenny Wilkens, Karas įgijo tvirtą partnerį. Geriausias jo statistinis sezonas buvo kitais metais, kai jis vidutiniškai pelnė po 21,9 taško per rungtynes, atliko po 3,8 rezultatyvaus perdavimo per rungtynes, pataikė 85,6 proc. baudų metimų ir žaidė po 38,3 minutes per rungtynes, taip pat vidutiniškai atkovojo po 3,6 kamuolio ir sužaidė 81 rungtynes. Dėl to jis buvo išrinktas į 1974 m. Visų žvaigždžių rungtynes.

Praėjus dviem mėnesiams nuo 1974–75 m. sezono sezono pradžios, Karas patyrė kelio traumą, dėl kurios iškrito iš rikiuotės. 1975–76 m. sezone jis padėjo „Cavaliers" komandai pirmą kartą klubo istorijoje patekti į atkrintamąsias varžybas bei iškovoti Centrinio diviziono čempionų titulą. 1976 m. Rytų konferencijos pusfinalyje Klivlando ekipa 4–3 įveikė Vašingtono „Bullets". Pirmą kartą klubo istorijoje Klivlandas pateko į Rytų konferencijos finalą, kuriame per šešias rungtynes pralaimėjo būsimiems NBA čempionams Bostono „Celtics". Nors klubas neperžengė antrojo atkrintamųjų varžybų etapo, 1975–76 m. komanda tapo garbinama visame Ohajuje ir vadinama viena garsiausių komandų Klivlando sporto istorijoje. Patekimas į atkrintamąsias varžybas ir pergalė serijoje prieš Vašingtono „Bullets" tapo žinomi kaip „Ričfildo stebuklas".

1976–77 m. sezone Karas sužaidė visas 82 rungtynes ir vidutiniškai pelnė po 16,2 taško per rungtynes. Jis padėjo Klivlandui grįžti į atkrintamąsias varžybas, iš kurių pirmajame etape po atkaklios trijų rungtynių serijos prieš Vašingtono „Bullets" iškrito. 1977–78 m. sezone jis vėl sužaidė visas 82 rungtynes ir padėjo „Cavaliers" trečius metus iš eilės patekti į atkrintamąsias varžybas. 1978 m. atkrintamosiose varžybose jie susirėmė su Niujorko „Knicks" ir pralaimėjo seriją per dvejas rungtynes.

Paskutinį sezoną Klivlande Ostinas Karas laimėjo J. Walter Kennedy pilietiškumo apdovanojimą. 1980–1981 m. sezonas buvo paskutinis Karo kaip NBA žaidėjo sezonas. Išvykęs iš Klivlando žaidė Dalaso „Mavericks" ir Vašingtono „Bullets" komandose. 1981 m. baigė karjerą.

Statistika
----------

|  |  |  |  |  |  |
| --- | --- | --- | --- | --- | --- |
|   GP | Sužaista rungtynių |   GS  | Rungtynės startiniame penkete |  MPG  | Minutės per rungtynes |
|  FG%  | Metimų iš žaidimo pataikymo procentas |  3P%  | Tritaškių metimų pataikymo procentas |  FT%  | Baudų metimų pataikymo procentas |
|  RPG  | Atkovoti kamuoliai per rungtynes |  APG  | Rezultatyvūs perdavimai per rungtynes |  SPG  | Perimti kamuoliai per rungtynes |
|  BPG  | Blokai per rungtynes |  PPG  | Taškai per rungtynes |  **Paryškinta**  | Karjeros rekordas |

### NBA

#### Reguliarusis sezonas

| Metai | Komanda | GP | GS | MPG | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- | --- |
| 1971–72 | Klivlandas | 43 | - — | 35.8 | .426 | - — | .760 | 3.5 | 3.4 | - — | - — | 21.2 |
| 1972–73 | Klivlandas | **82** | - — | 37.8 | .446 | - — | .822 | **4.5** | 3.4 | - — | - — | 20.5 |
| 1973–74 | Klivlandas | 81 | - — | **38.3** | .445 | - — | **.856** | 3.6 | **3.8** | 1.1 | **.2** | **21.9** |
| 1974–75 | Klivlandas | 41 | - — | 26.4 | .468 | - — | .840 | 2.6 | **3.8** | **1.2** | .0 | 14.5 |
| 1975–76 | Klivlandas | 65 | - — | 19.7 | .442 | - — | .791 | 2.0 | 1.9 | .6 | .0 | 10.1 |
| 1976–77 | Klivlandas | **82** | - — | 29.4 | .457 | - — | .795 | 2.9 | 2.7 | .7 | .1 | 16.2 |
| 1977–78 | Klivlandas | **82** | - — | 26.7 | .438 | - — | .813 | 2.3 | 2.7 | .8 | **.2** | 12.3 |
| 1978–79 | Klivlandas | **82** | - — | 33.1 | **.475** | - — | .816 | 3.5 | 2.6 | .9 | **.2** | 17.0 |
| 1979–80 | Klivlandas | 77 | - — | 20.7 | .465 | **.333** | .738 | 2.1 | 1.9 | .5 | .0 | 11.8 |
| 1980–81 | Dalasas | 8 | - — | 9.6 | .250 | - — | .500 | 1.1 | 1.1 | .1 | .0 | 2.0 |
| 1980–81 | Vašingtonas | 39 | - — | 14.9 | .388 | .000 | .640 | 1.3 | 1.3 | .4 | .1 | 4.9 |
| Karjera | 682 | - — | 28.8 | .449 | .154 | .804 | 2.9 | 2.8 | .8 | .1 | 15.4 |
| Visų žvaigždžių | 1 | 0 | 5.0 | .000 | - — | - — | 1.0 | .0 | .0 | .0 | .0 |

#### Atkrintamosios

| Metai | Komanda | GP | GS | MPG | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- | --- |
| 1976 | Klivlandas | **13** | - — | 21.0 | **.478** | - — | .611 | 1.8 | 2.0 | .5 | .2 | 11.8 |
| 1977 | Klivlandas | 3 | - — | 27.7 | .282 | - — | .333 | 3.3 | **3.3** | .7 | .3 | 7.7 |
| 1978 | Klivlandas | 2 | - — | **34.5** | .370 | - — | **.938** | **4.0** | 2.5 | **1.0** | **.5** | **17.5** |
| Karjera | 18 | - — | 23.6 | .426 | - — | .691 | 2.3 | 2.3 | .6 | .3 | 11.8 |

A. Carr 2023 m.
### Universitetas

| Metai | Komanda | GP | GS | MPG | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- | --- |
| 1968–69 | Notr Damas | 16 | - — | - — | .486 | - — | .788 | 5.3 | - — | - — | - — | 22.1 |
| 1969–70 | Notr Damas | 29 | - — | - — | .556 | - — | .826 | 8.3 | - — | - — | - — | 38.1 |
| 1970–71 | Notr Damas | 29 | - — | - — | .517 | - — | .811 | 7.4 | - — | - — | - — | 38.0 |
| Karjera | 74 | - — | - — | .528 | - — | .814 | 7.3 | - — | - — | - — | 34.6 |

Apdovanojimai ir pasiekimai
---------------------------

### NBA

* NBA Visų žvaigždžių rungtynių žaidėjas (1974 m.)
* Pirmosios NBA simbolinės naujokų komandos žaidėjas (1972 m.)
* J. Walter Kennedy pilietiškumo apdovanojimas (1980 m.)
* Nr. 34 marškinėliai įamžinti (Klivlando „Cavaliers")

Išnašos
-------

1. ↑  „Cavaliers All-Time Roster" (PDF). *NBA.com*. Suarchyvuotas originalas (PDF) 2007-11-29. Nuoroda tikrinta 2007-11-29.  Nežinomas parametras `|url-status=` ignored (pagalba)
2. ↑  Carr's stats – Sports Reference.com
3. ↑  „25 Greatest Players In College Basketball". *ESPN.com*. Suarchyvuotas originalas 2008-02-08. Nuoroda tikrinta 2008-02-14.  Nežinomas parametras `|url-status=` ignored (pagalba)
4. ↑  Ravida, Matt. „The 50 Greatest College Basketball Players of All-Time". *Bleacher Report* (anglų). Nuoroda tikrinta 2021-03-11.
5. 1 2 3 4 5  „Carr's stats – Basketball Reference.com". Suarchyvuotas originalas 2010-12-25. Nuoroda tikrinta 2017-12-02.  Nežinomas parametras `|url-status=` ignored (pagalba)
6. ↑  „Cleveland Cavaliers | History & Notable Players | Britannica". *www.britannica.com* (anglų). 2024-01-11. Nuoroda tikrinta 2024-01-11.
7. 1 2  Cavs media guide – Cavs.com

Nuorodos
--------

* Austin Carr profilis „Basketball Reference" Archyvuota kopija 2023-05-16 iš Wayback Machine projekto.
* Austin Carr profilis „NBA" Archyvuota kopija 2023-03-20 iš Wayback Machine projekto.
* Austin Carr profilis „Proballers" Archyvuota kopija 2023-03-15 iš Wayback Machine projekto.
* Austin Carr NCAA profilis „Sports Reference" Archyvuota kopija 2022-10-22 iš Wayback Machine projekto.